canonical-greekLit/data/tlg0007/tlg085/tlg0007.tlg085.perseus-grc4.xml
 λοιμοῦ κατασχόντος Λακεδαίμονα, ἔχρησεν ὁ θεὸς παύσασθαι, ἐὰν παρθένον εὐγενῆ κατὰ ἔτος θύωσιν.  θύωσιν *: θύσωσιν  Ἑλένης δέ ποτε κληρωθείσης καὶ προαχθείσης κεκοσμημένης, ἀετὸς καταπτὰς ἥρπασε τὸ  ξίφος καὶ ἐς τὰ βουκόλια κομίσας ἐπὶ δάμαλιν κατέθηκεν ὅθεν ἀπέσχοντο τῆς παρθενοκτονίας· ὡς Ἀριστόδημος  Ἀριστόδημος] Mueller. 3 p. 311 ἐν τρίτῃ μυθικῇ συναγωγῇ. λοιμοῦ κατασχόντος Φαλερίους  Φαλερίους *: Χαλερίους  καὶ φθορᾶς  γενομένης, χρησμὸς ἐδόθη λωφῆσαι τὸ δεινόν, ἐὰν  παρθένον τῇ Ἥρᾳ θύωσιν κατʼ ἐνιαυτόν. ἀεὶ δὲ τῆς δεισιδαιμονίας μενούσης, κατὰ κλῆρον καλουμένη Οὐαλερία Λουπέρκα  Λουπέρκα *: τουπέρκα  ἤγετο εἰς θυσίαν· σπασαμένη  σπασαμένη] σπασαμένων? δὲ τὸ ξίφος, ἀετὸς καταπτὰς ἥρπασε καὶ ἐπὶ τῶν ἐμπύρων ἔθηκε ῥάβδον μικρὰν ἔχουσαν σφῦραν, τὸ  δὲ ξίφος ἐπέβαλε δαμάλει τινὶ παρὰ τὸν ναὸν βοσκομένῃ. νοήσασα δὲ ἡ παρθένος καὶ  καὶ] delendum videtur τὴν βοῦν θύσασα καὶ τὴν σφῦραν ἄρασα, κατʼ οἰκίαν περιῆλθε, καὶ τοὺς ἀσθενοῦντας ἠρέμα πλήττουσα διήγειρεν, ἐρρῶσθαι ἑνὶ ἑκάστῳ λέγουσα. ὅθεν καὶ νῦν τὸ  μυστήριον τελεῖται· ὡς Ἀριστείδης  Ἀριστείδης] Mueller. 4 p. 322 ἐν ἐννεακαιδεκάτῳ Ἰταλικῶν.   